To tyveknægte måtte smide julegaverne fra sig, da de opdagede, at de ikke var alene i det hus, de var brudt ind i.

To mænd var torsdag eftermiddag på jagt efter julegaver under et indbrud i et hus i Astrup ved Hjørring. Men det lykkedes ikke for tyvene at slippe af sted med gaverne, som de ellers stod med i hænderne. Familens 18-årige syge søn var nemlig hjemme til at overraske mændene. Omkring klokken 14.00 havde sønnen set, at en tom blå bil holdt uden for huset. De to tyveknægte var kort tid inden brudt ind i huset for at gå på rov efter familens julegaver. Dem fandt de også inde i huset, men da de var på vej ud af huset, fik de øje på den syge søn. - De blev overraskede og smed efterfølgende gaverne fra sig og flygtede fra stedet, siger Peter Skovbak, politikommissær ved Nordjyllands Politi. Poltiet har ikke noget præcist signalement af de to tyve, men de flygtede i den blå bil. Den ene af mændene har et større sår ved højre tinding